Diari Oficial de la Generalitat Valenciana


Sumari del DOGV 6099, del 10-09-2009 (2009/9990)

ORDE de 17 d'agost de 2009, de la Conselleria de Justícia i Administracions Públiques, per la qual es regulen i convoquen ajudes per a les xicotetes i mitjanes empreses de la Comunitat Valenciana, per tal de promoure la utilització del negoci electrònic i, específicament, fomentar la facturació electrònica (e-FACTURA) en l'exercici 2009.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6099

Data del DOGV
:   10-09-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/9990


Data del document
:   17-08-2009

Organisme emissor
:   Conselleria de Justícia i Administracions Públiques

Tipus de document
:   Ordre

Anàlisi jurídica

 Descriptors 

:   * ajuda pública
    * telemàtica
    * nova tecnologia
    * suport econòmic
    * ajuda a les empreses
    * petita i mitjana empresa
    * empresa comercial
    * comerç electrònic
    * canvi tecnològic

ORDE de 17 d'agost de 2009, de la Conselleria de Justícia i Administracions Públiques, per la qual es regulen i convoquen ajudes per a les xicotetes i mitjanes empreses de la Comunitat Valenciana, per tal de promoure la utilització del negoci electrònic i, específicament, fomentar la facturació electrònica (e-FACTURA) en l'exercici 2009. [2009/9990]
L'article 19 de l'Estatut d'Autonomia de la Comunitat Valenciana atribueix a la Generalitat, en l'àmbit de les seues competències, l'impuls d'un model de desenrotllament equitatiu, territorialment equilibrat i sostenible, basat, entre altres fonaments, en la plena integració en la societat de la informació i, alhora, reconeixent el dret d'accés dels valencians i les valencianes a les noves tecnologies; així com que la Generalitat desenrotlle polítiques actives que impulsen la formació, les infraestructures i la seua utilització.
Per la seua banda, en l'àmbit estatal, el Consell de Ministres, del dia 4 de novembre de 2005, va aprovar el Pla Avanza, un dels eixos del Programa Enginy 2010, posat en marxa pel Govern de l'Estat per a impulsar l+I+D+i amb l'objectiu de desenrotllar la societat de la informació i del coneixement (SIC) a Espanya, la seua convergència amb Europa i entre les comunitats autònomes. Així mateix, l'esmentat Pla s'orienta a aconseguir l'utilització adient de les tecnologies de la informació i la comunicació (TIC), per a contribuir a l'èxit d'un model de creixement econòmic basat en l'increment de la competitivitat i la productivitat.
En aquest context, el 27 juliol de 2006 es va subscriure entre el Ministeri d'Indústria, Turisme i Comerç i la Generalitat, el Conveni de Col·laboració per al Desenrotllament del Pla AVANZA a la Comunitat Valenciana. En l'addenda al dit conveni, de data 24 de novembre de 2008, referida al desenrotllament del programa Pime Digital, es preveu l'actuació número 5 intitulada "Ajudes per a la modernització tecnològica de les pimes de la Comunitat Valenciana"
En l'àmbit autonòmic, el 12 de maig de 2004, el president de la Generalitat va presentar la nova estratègia del Consell en matèria de telecomunicacions avançades i de consolidació de la societat tecnològica i del coneixement a la Comunitat Valenciana, AVANTIC 2004-2010, integrada pel Pla Estratègic Valencià de Telecomunicacions Avançades (PEVTA) i pel Pla Estratègic per a la Consolidació de la Societat Tecnològica i del Coneixement en la Comunitat Valenciana (PETIC), a més de per tres programes horitzontals que aborden respectivament la gestió avançada del Coneixement, la I+D+i en TIC i l'estructura orgànica i funcional del conjunt d'AVANTIC.
Dins d'AVANTIC -la implementació i coordinació general del qual competeix a la Direcció General de Modernització de la Conselleria de Justícia i Administracions Públiques-, l'atenció a les pimes i a la seua immersió tecnològica en TIC, és un dels eixos clau per a garantir la sostenibilitat i l'increment de la nostra competitivitat empresarial, el progrés econòmic i el desenrotllament social de la Comunitat Valenciana. El Pla per a la Consolidació de la Societat Tecnològica i del Coneixement, PETIC, d'AVANTIC, arreplega el programa i-pimes. Aquesta iniciativa enfila de manera expressa, a través de diverses actuacions, la consecució d'unes pimes plenament competitives a partir de l'ús intel·ligent de les noves tecnologies i de l'aprofitament comú, sostenible i eficient del coneixement que gràcies a elles es genera, com a màxim valor productiu en la nova economia del coneixement, tal com assenyala la iniciativa i2010 de la Comissió Europea.
Per tot això, la Conselleria de Justícia i Administracions Públiques convoca aquestes ajudes, encaminades a fomentar l'aplicació de les tecnologies de la informació i la comunicació per a dinamitzar la nostra economia i modernitzar a les nostres pimes proveint-les de mitjans amb què ser autèntics motors de progrés, sobre la base de la competitivitat en TIC.
Així, doncs, en virtut de tot allò que s'ha exposat, d'acord amb el que estableix la Llei 38/2003, de 17 de novembre, General de Subvencions, i fent ús de les facultats que m'atorga l'article 28 de la Llei 5/1983, de 30 de desembre, del Consell, i a proposta de la Direcció General de Modernització,
ORDENE
Article 1. Objecte
Es convoquen ajudes econòmiques destinades a fomentar l'ús de la factura electrònica entre les pimes de la Comunitat Valenciana, a través del finançament del cost de la incorporació de les empreses a solucions o plataformes tecnològiques de factura electrònica. Dins del dit cost podrà incloure's també l'assessorament necessari per a la seua anàlisi i posterior implantació, així com la formació necessària per a la seua utilització, sempre que es troben vinculats.
Article 2. Característiques, modalitat, procediment de concessió i gestió de les ajudes
1. De conformitat amb el que estableix l'article 3.3 del Decret 147/2007, de 7 de setembre, del Consell, aquestes ajudes no precisen de la seua notificació o comunicació a la Comissió Europea per subjectar-se al règim de minimis, d'acord amb el que disposa el Reglament (CE) núm. 1998/2006, de la Comissió, de 15 de desembre de 2006, relatiu a l'aplicació dels articles 87 i 88 del Tractat a les Ajudes de Minimis (DOUE núm. L 379, de 28 de desembre de 2006).
2. Les ajudes, que es convoquen mitjançant la present orde, revisten la modalitat de subvenció, i podran sol·licitar-se per al finançament del cost de la incorporació de les empreses a les solucions o plataformes tecnològiques de factura electrònica; de l'assessorament necessari per a la seua anàlisi i la seua posterior implantació; així com dels costos relacionats amb la formació necessària per a la seua utilització.
3. El procediment de concessió serà el de concurrència competitiva.
4. Amb caràcter d'entitat col·laboradora i d'acord amb el que disposen els articles 12, 13, 15 i 16 de la Llei 38/2003, de 17 de novembre, General de Subvencions, les ajudes convocades mitjançant la present norma seran gestionades pel Consell de Cambres de Comerç, Indústria i Navegació de la Comunitat Valenciana.
Article 3. Àmbit objectiu. Servei subvencionable
El servei objecte de l'ajuda integrarà:
a) La solució, plataforma o servei que permeta enviar i rebre factures electròniques en el format XML (facturae, establit per l'administració general de l'Estat), permetent una fàcil integració amb els sistemes de gestió interna de l'empresa (comptabilitat, tresoreria, gestió de magatzem, etc.), així com l'assessorament necessari per a l'anàlisi i posterior implantació dels elements assenyalats i la formació necessària per a la seua utilització.
Article 4. Àmbit subjectiu. Persones i entitats destinatàries de les ajudes
1. Les ajudes regulades en la present orde tindran com a beneficiàries xicotetes i mitjanes empreses el domicili o la seu de direcció efectiva de les quals radique al territori de la Comunitat Valenciana, sempre que no hagen sigut beneficiàries d'aquestes ajudes en convocatòries anteriors.
2. A l'efecte de la present convocatòria de subvencions es considerarà pime, segons la Recomanació de la Comissió Europea, de 6 de maig de 2003, sobre definició de microempreses, xicotetes i mitjanes empreses (DOUE núm. L 124/36, de 20 de maig de 2003) tota entitat, independentment de la seua forma jurídica, que exercisca una activitat econòmica i que reunisca els requisits següents:
a) Que empre menys de 250 persones.
b) Que tinga un volum de negoci anual no superior a 43.686.703 d'euros, o bé un balanç general no superior a 94.455.142 euros.
3. Les condicions exigides per a beneficiar-se d'aquestes subvencions hauran de mantindre's fins al moment del pagament d'estes.
Article 5. Import de les ajudes
1. L'import global màxim, destinat a aquesta convocatòria, és de 705.081,24 euros, que es concediran a càrrec dels pressupostos de la Generalitat per a l'exercici 2009, aplicació econòmica 18.14.40.826.04.1, línia de subvenció T5063, denominació "Negoci electrònic (Pla AVANZA- Pime Digital)". El dit import és de finançament integra del Ministeri d'Indústria, Turisme i Comerç, a través, dels Fons del Pla Avanza.
2. Cada pime sol·licitant no podrà resultar adjudicatària per un import superior al 90% de la quantia que justifique, i, en tot cas, l'import de la subvenció per pime no superarà la quantia de 1.500 euros.
Article 6. Exclusions i denegacions
1. En virtut de l'article 1 del Reglament (CE) Núm. 1998/2006, de la Comissió, de 15 de desembre de 2006, relatiu a l'aplicació dels articles 87 i 88 del Tractat a les Ajudes de Minimis (DOUE núm. L 379, de 28 de desembre de 2006), no podran obtindre la condició de beneficiàries les xicotetes i mitjanes empreses l'activitat de les quals estiga relacionada amb els sectors de la pesca i l'aqüicultura -segons es contemplen en el Reglament (CE) 104/2000, del Consell-;la producció primària dels productes agrícoles que figuren en la llista de l'annex I del Tractat; la transformació i comercialització dels productes agrícoles que figuren en la llista de l'annex I del Tractat; l'exportació a tercers països o estats membres, l'ús de béns nacionals amb preferència sobre els béns importats; el sector del carbó; adquisició de vehicles de transport de mercaderies per carretera, o en cas de tractar-se d'empreses en crisi.
2. De conformitat amb el que estableix l'article 3.3 del Decret 147/2007, de 7 de setembre, del Consell, aquestes ajudes no precisen de la seua notificació o comunicació a la Comissió Europea per subjectar-se al règim de minimis, d'acord amb el que disposa el Reglament (CE) núm. 1998/2006, de la Comissió, de 15 de desembre de 2006, relatiu a l'aplicació dels articles 87 i 88 del Tractat a les Ajudes de Minimis (DOUE núm. L 379, de 28 de desembre de 2006), i en el punt 4.2.2 de la Comunicació de la Comissió -marco temporal comunitari aplicable a les mesures d'ajuda estatal per a facilitar l'accés al finançament en l'actual context de crisi econòmica i financera- (DOUE núm. C 16/1 de 22 de gener de 2009).
3. Podrà ser motiu de denegació de l'ajuda sol·licitada, que la persona física o entitat beneficiària haguera incorregut en qualsevol de les circumstàncies o incompliments indicats en els articles 13 de la Llei 38/2003, de 17 de novembre, General de Subvencions, i 47.9 del Text Refós de la Llei d'Hisenda Pública, respecte de les ajudes concedides en exercicis anteriors, sempre que els dits incompliments o circumstàncies s'hagueren constatat per resolució ferma dictada prèvia tramitació del corresponent procediment en què s'haja donat audiència a la persona o entitat interessada, i no hagueren transcorregut més de cinc anys des de la seua fermesa.
4. Quedaran excloses d'aquesta convocatòria les xicotetes i mitjanes empreses que hagen resultat adjudicatàries d'aquestes ajudes en exercicis anteriors.
Article 7. Sol·licituds
Cada pime sol·licitant presentarà una única sol·licitud d'acord amb el model normalitzat que figura com a annex I al present document. L'esmentat imprés, juntament amb la resta d'annexos a la present Orde, es trobarà disponible per al seu ompliment en la pàgina web de la Generalitat , a les oficines PROP i a qualsevol de les seus de les cambres de Comerç, Indústria i Navegació de la Comunitat Valenciana; així com en les seues respectives pàgines web.
Article 8. Lloc de presentació de sol·licituds
1. Les sol·licituds de subvenció, juntament amb la documentació requerida, hauran de presentar-se, preferentment, en els registres que tot seguit es relacionen:
a) Registre general de qualsevol de les cambres de comerç, indústria i navegació de la Comunitat Valenciana, les adreces de les quals s'indiquen en l'annex 5 al present document.
b) Registre General de la Conselleria de Justícia i Administracions Públiques (carrer Sant Calze, 2; CP 46504, València).
c) Registre de la Direcció Territorial de Justícia i Administracions Públiques - Alacant (rambla Méndez Núñez, 41, Torre de la Generalitat; CP 03303, Alacant).
d) Registre de la Direcció Territorial de Justícia i Administracions Públiques - Castelló (carrer Major, 76, Casa dels Caragols; CP 12443, Castelló de la Plana).
2. La preferència prevista en l'apartat anterior no obsta el que disposa l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la virtut del qual les sol·licituds, escrits i comunicacions, que els ciutadans i ciutadanes dirigisquen als òrgans de les administracions públiques, podran presentar-se als registres següents:
a) Als registres de qualsevol òrgan administratiu que pertanga a l'administració general de l'Estat; a qualsevol administració de les comunitats autònomes, o a la d'alguna de les entitats que integren l'administració local si, en aquest últim cas, s'haguera subscrit el conveni adient.
b) A les oficines de Correus, en la forma que reglamentàriament s'establisca.
c) A les representacions diplomàtiques o oficines consulars d'Espanya a l'estranger.
d) En qualsevol altre que establisquen les disposicions vigents.
3. Així mateix, la documentació esmentada en l'apartat anterior podrà presentar-se en qualsevol de les oficines PROP que figuren enumerades en l'annex 6.
Article 9. Termini de presentació de sol·licituds
El termini de presentació de sol·licituds serà de quaranta dies naturals, iniciant-se el seu còmput l'endemà de la publicació d'aquesta orde en el DOCV.
Article 10. Documentació
1. Sol·licitud subscrita en nom de la pime interessada, degudament omplida, segons el model oficial que figura en l'annex 1, acompanyada dels documents següents:
a) Fitxa de manteniment de tercers, d'acord amb el formulari que figura en l'annex II, degudament signada, que servirà per a acreditar la titularitat del compte bancari a través del qual la persona o entitat sol·licitant desitge percebre la subvenció, en cas de resultar adjudicatària d'aquesta.
b) Còpia acarada del CIF de l'entitat sol·licitant i del DNI de la persona que actue en la seua representació, així com del poder de representació suficient o document equivalent segons les prescripcions legals, de la persona que signe la sol·licitud; o, si fa al cas, còpia acarada del DNI de l'empresari o empresària individual. Les dites còpies seran acarades pel registre d'entrada en què es presente la documentació.
c) Declaració responsable, subscrita en nom de la pime, sobre les ajudes percebudes amb caràcter de minimis en aquest exercici i en els dos anteriors, conforme amb l'annex 3.
d) Certificat de l'empresa proveïdora, sobre que el programari, la subvenció del qual se sol·licita, compleix amb els requisits exigits en la present norma, d'acord amb l'annex 4.
e) Declaració responsable subscrita en nom de la pime, integrada en l'annex I, sobre els punts següents:
I. Caràcter de pime de la persona o entitat sol·licitant, i total de persones empleades d'esta.
II. Compliment dels requisits establits en apartat 1 de l'article 13, de la Llei 38/2003, de 17 de novembre, General de Subvencions, i
III. No trobar-se incursa en cap de les prohibicions per a obtindre la condició de pime beneficiària, assenyalades tant en l'esmentat article 13 de la Llei 38/2003, de 17 de novembre, General de Subvencions, com en l'article 47.9 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana.
2. En el cas que la sol·licitud presentada no reunisca els requisits establits en la present orde, es requerirà la persona interessada perquè procedisca a la seua esmena en el termini improrrogable de 10 dies naturals, indicant-li que, si no ho fa ho, es tindrà per desistida de la seua sol·licitud, prèvia resolució a aquest efecte, d'acord amb els articles 23 de la Llei 38/2003, de 17 de novembre, General de Subvencions, i 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Article 11. Instrucció
1. Rebudes les sol·licituds, el Consell de Cambres de Comerç, Indústria i Navegació de la Comunitat Valenciana les valorarà, podent realitzar d'ofici totes les actuacions que considere necessàries per a la determinació, el coneixement i la comprovació de les dades en virtut dels quals ha de pronunciar-se la resolució.
2. En qualsevol fase de la tramitació de l'expedient, a la vista de la documentació que es troba en poder d'aquest i de les obligacions que s'adquireixen per la concessió de l'ajuda, es podran demanar informes dels organismes i de les entitats que es crega oportú i efectuar les comprovacions necessàries sobre l'exactitud de tot això.
3. Els tràmits que hagen de ser omplits per les persones interessades en el curs del procediment, així com les seues relacions amb l'administració, se subjectaran al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Article 12. Valoració
1. Per a la valoració de les ajudes previstes en la present orde, el Consell de Cambres de Comerç, Indústria i Navegació de la Comunitat Valenciana s'atendrà als criteris especificats en l'article 13, a la planificació i racionalització dels recursos, així com a les limitacions pressupostàries.
2. Per tal d'avaluar cada sol·licitud, es crearà una comissió d'avaluació integrada pels membres següents:
A) Presidenta: la directora general del Consell de Cambres de Comerç, Indústria i Navegació de la Comunitat Valenciana.
B) Quatre vocals:
1. Un tècnic o tècnica del Consell de Cambres de Comerç, Indústria i Navegació de la Comunitat Valenciana.
2. El cap TIC d'Informàtica de la Cambra de Comerç, Indústria i Navegació de València.
3. El director d'Informàtica i Noves Tecnologies de la Cambra de Comerç, Indústria i Navegació d'Alacant.
4. Un assessor tècnic de Noves Tecnologies de la Cambra de Comerç, Indústria i Navegació de Castelló.
C) Un secretari o secretària triat entre els vocals.
3. La Comissió d'Avaluació adaptarà el seu funcionament al que estableix la Convocatòria i, de manera subsidiària, a les regles contingudes en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Article 13. Criteris d'avaluació i d'adjudicació de les subvencions
1. Rebran ajuda econòmica les xicotetes i mitjanes empreses que hagen presentat, dins del termini i la forma escaient, la seua sol·licitud, i obtinguen la major puntuació després d'aplicar-li el barem descrit en l'apartat següent, fins a esgotar-se el crèdit disponible a aquest efecte.
2. Comprovada la concurrència dels requisits d'admissió tipificats en els articles 3 i 4 d'aquesta norma, s'assignarà la puntuació a cada pime sol·licitant, atenent els criteris següents:
a) Referits a la pime:
Total de persones ocupades d'acord amb la puntuació següent:
1. Fins a 10 persones ocupades, 15 punts.
2. D'11 fins a 50 persones ocupades, 10 punts
3. De 51 fins a 250 persones ocupades, 7 punts.
4. Disposició de pàgina web (10 punts).
b) Referits a les plataformes, solucions o serveis, la subvenció de les quals se sol·licita:
1. Incloure la utilització del format UBL XMLDsig Eveloped i Facturae: (15 punts).
2. Incloure la utilització de format de signatura de llarga durada ETSI TS 101 903 (XMLDsig XL): (15 punts).
3. Incloure la utilització de mecanismes de segellat de temps en l'emissió de cada factura, especificant la "Autoritat de Segellat de Temps" que ha d'estar publicada en el Servei de Publicacions del Ministeri d'Indústria, Turisme i Comerç establit conforme en l'article 30.2 de la Llei 59/2003, de 19 de desembre, de signatura electrònica: (10 punts).
4. Incloure la integració de la solució, plataforma o servei, la subvenció de la qual se sol·licita, amb els sistemes d'informació de l'empresa relacionats amb la cadena de subministrament: (10 punts).
5. Incloure la utilització de la solució en modalitat on-line (ASP) i off-line, en els equips de l'empresa. Indicant l'URL d'accés on-line: (10 punts).
6. Inclusió d'un certificat exclusiu de facturació electrònica, que permeta el màxim nivell de seguretat. Especificant tant l'autoritat de certificat com el tipus de certificat que han d'estar publicats en el Servei de Publicacions del Ministeri d'Indústria, Turisme i Comerç, establit conforme en l'article 30.2 de la Llei 59/2003, de 19 de desembre, de signatura electrònica: (15 punts).
3. Els empats es dirimiran en funció del menor nombre de persones ocupades de la pime sol·licitant i, en cas que no siga suficient l'esmentat criteri, per rigorós orde d'entrada en els punts de registre relacionats en l'article 8.
4. En cap cas es concedirà una subvenció superior a la sol·licitada per la persona o entitat.
5. Als efectes del present article, s'entenen inclosos dins del terme "persones ocupades", tant els treballadors per compte d'altri com als treballadors autònoms.
Article 14. Resolució
1. Les sol·licituds d'ajudes, objecte d'aquesta convocatòria, les resoldrà la consellera de Justícia i Administracions Públiques, en el termini màxim de tres mesos, comptadors des de la data d'entrada d'estes en l'òrgan competent per a la seua tramitació.
2. Transcorregut el termini màxim sense haver-se publicat resolució expressa, haurà d'entendre's desestimada la sol·licitud formulada, de conformitat amb el que preveu l'article 55 de la Llei 9/2001, de 27 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana.
3. L'import de les subvencions concedides no podrà -aïlladament o en concurrència amb subvencions o ajudes d'altres administracions públiques o d'altres ens públics o privats, nacionals o internacionals- superar el cost dels serveis que ha d'adquirir l'entitat o persona física beneficiària. Així mateix, l'import al·ludit tampoc no podrà superar els límits de 100.000 o 200.000 euros, en concepte de quantia total percebuda amb el caràcter d'ajuda de minimis, durant tres exercicis fiscals incloent el present, d'acord amb allò que s'ha especificat en l'apartat 2 de l'article 6 de la present orde.
4. Tota alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.
5. Així mateix, la concessió d'una subvenció, a l'empara d'aquesta orde, no comportarà cap obligació per a aquesta Conselleria de convocar subvencions en exercicis posteriors.
6. La resolució d'adjudicació de les presents ajudes es publicarà en el Diari Oficial de la Comunitat Valenciana, acte que, d'acord amb els articles 58, 59 i 60 de la Llei 30/1992, de Règim Jurídic de les Administracions Públiques i del Procediment Administratiu Comú, tindrà els efectes de notificació a les persones interessades.
Així mateix, la resolució d'adjudicació de les ajudes, a més dels continguts prescrits en l'article 25 de la Llei 38/2003, de 17 de novembre, General de Subvencions, relacionarà, amb la puntuació obtinguda, totes aquelles sol·licituds que, complint tots els requisits, hagen estat desestimades per sobrepassar la quantia màxima del crèdit fixat en la convocatòria. La dita relació possibilitarà la realització de noves concessions, seguint l'orde de puntuació resultant, davant d'eventuals renúncies o altres incidències, i sempre que la persona o entitat potencialment beneficiària accepte expressament aquesta opció en el termini de 10 dies hàbils, que es concediran a aquest efecte. L'esmentada relació de sol·licituds tindrà caràcter provisional, i adquirirà caràcter definitiu transcorregut altres 10 dies hàbils des de la seua publicació, sense que s'hagen presentat al·legacions a aquesta.
Article 15. Recursos
1. Les resolucions que es dicten en virtut de la present convocatòria esgoten la via administrativa i contra elles podrà interposar-se recurs potestatiu de reposició, en el termini d'un mes, comptador des de l'endemà de la seua notificació.
2. Davant de la desestimació per silenci administratiu de la sol·licitud, podrà interposar-se, davant de l'acte presumpte idèntic, recurs a l'esmentat en l'apartat anterior, en el termini de tres mesos, comptadors des de l'endemà a aquell en què haguera finalitzat el termini per a dictar i notificar la resolució expressa, que s'indica en article 14 de la present orde.
3. Tot això sense perjudici que, en ambdós supòsits, la persona o entitat interessada puga interposar directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua publicació, amb les condicions fixades en l'article 46 de la Llei 29/1998, de 13 de juliol, reguladora de la dita jurisdicció, o qualsevol altre recurs que estime procedent.
Article 16. Sistema i forma de pagament de les subvencions
1. L'obligació de pagament es contraurà contra presentació de factures reglamentàries, segons la normativa vigent (Reial Decret 1496/2003, de 28 de novembre, pel qual s'aprova el reglament pel qual es regulen les obligacions de facturació i es modifica el Reglament de l'Impost sobre el Valor Afegit, BOE núm. 286, 29.11.2003).
2. El pagament de l'ajuda concedida es farà efectiu mitjançant transferència, després de la presentació, per part de la persona o entitat beneficiària d'aquesta, de la documentació a què es refereix l'article 19 de la present orde.
Article 17. Obligacions de les persones i entitats beneficiàries
1. Les persones i entitats beneficiàries estaran subjectes a les obligacions generals derivades de la normativa vigent sobre ajudes o subvencions públiques i, en particular, a aquella que fa referència l'article 14 de la Llei 38/2003, de 17 de novembre, General de Subvencions.
En concret, totes les xicotetes i mitjanes empreses beneficiàries d'aquestes ajudes queden obligades a:
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció.
b) Acreditar davant del Consell de Cambres de Comerç, Indústria i Navegació de la Comunitat Valenciana, i aquest davant la Conselleria de Justícia i Administracions Públiques, el compliment dels requisits i condicions, així com la realització de l'activitat i el compliment de la finalitat que determinen la concessió o gaudi de la subvenció.
c) Sotmetre's a les actuacions de comprovació que efectue el Consell de Cambres de Comerç, Indústria i Navegació de la Comunitat Valenciana o la Direcció General de Modernització, així com a qualssevol altres de control financer, que puga realitzar la Intervenció de la Generalitat o la Comissió Europea, aportant quanta informació els siga requerida en l'exercici de les actuacions anteriors.
d) Comunicar al Consell de Cambres de Comerç, Indústria i Navegació de la Comunitat Valenciana o a la Direcció General de Modernització l'obtenció d'altres subvencions, ajudes, ingressos o recursos obtinguts per al finançament dels mateixos o altres costos, especialment si han estat adjudicades amb subjecció al règim de minimis. Aquesta comunicació haurà d'efectuar-se tan prompte com es conega el caràcter de pime beneficiària de l'ajuda i, en tot cas, amb anterioritat a la justificació de l'aplicació donada als fons percebuts.
e) Disposar de llibres comptables, registres diligenciats i la resta de documents, degudament autenticats, en els termes exigits per la legislació aplicable a la persona o entitat beneficiària, en cada cas, amb la finalitat de garantir l'exercici adient de les facultats de comprovació i control.
f) Conservar els documents justificatius de l'aplicació dels fons rebuts, inclosos els documents electrònics, mentre puguen ser objecte de les actuacions de comprovació i control.
g) Adoptar les mesures de difusió contingudes en l'apartat 4 de l'article 18 de la Llei General de Subvencions. En aquest sentit, la persona física o entitat beneficiària es compromet a citar que ha gaudit d'una ajuda concedida per la Conselleria de Justícia i Administracions Públiques en qualsevol publicació, resultant de l'activitat per a la qual es va concedir l'ajuda.
h) Les obligacions establides amb caràcter general en l'article 31.4 de la Llei 38/2003, de 17 de novembre, General de Subvencions.
i) Justificar la realització de l'adquisició dels serveis subvencionats o el desenrotllament de les actuacions finançades en el termini comprés entre la data en què es publique o merite definitivament la llista de persones o entitats adjudicatàries de la subvenció i el dia 7 de desembre de 2009 (ambdues inclusivament).
2. S'eximeix a les persones o entitats sol·licitants l'obligació d'acreditar el fet de trobar-se al corrent de les obligacions tributàries i enfront de la Seguretat Social, fonamentant-se en el que disposa l'apartat 5 de l'article 3, de l'Orde de 30 de maig de 1996, de la Conselleria d'Economia i Hisenda, sobre la forma d'acreditar pels beneficiaris de subvencions l'exigència prevista en l'article 47.7 del Text Refós de la Llei d'Hisenda Pública de la Generalitat Valenciana, atés que la quantia màxima subvencionable per concepte i any no supera els 1.800 euros.
Article 18. Sistema de justificació de les subvencions
La justificació total presentada per la persona o entitat adjudicatària haurà de ser, com a mínim, igual a la despesa total estimada del servei objecte de la subvenció, i no podran ser compensades entre si les quantitats subvencionades per diferents conceptes.
Article 19. Documentació justificativa a presentar per la persona o entitat beneficiària
Les persones físiques o entitats beneficiàries presentaran, a més de les factures reglamentàries, en què constarà la descripció dels serveis subvencionats, juntament amb dues còpies d'aquestes, l'original i una còpia del justificant de pagament corresponent a les dites factures. Les dites còpies seran acarades en el registre d'entrada en què es presente l'escrit sol·licitant el pagament, i es tornarà, tant la factura com el justificant de pagament origina,l a la persona o entitat beneficiària.
Article 20. Termini de presentació de la justificació de les subvencions
1. Amb independència del tipus de subvenció que es tracte, el termini de màxim de presentació de la justificació finalitzarà el dia 7 de desembre de 2009.
2. Excepcionalment, la Direcció General de Modernització podrà admetre que la documentació acreditativa de la correcta realització de l'activitat subvencionada es presente fora del termini establit en la present convocatòria, sempre que el retard obeïsca a causes degudament justificades en l'expedient i no imputables a les persones físiques o jurídiques beneficiàries de la subvenció.
Article 21. Desistiment sense efecte, minoració i reintegrament
1. Es podrà dictar una resolució de desistiment sense efecte o minoració i, en tot cas, reintegrament de les quantitats percebudes, amb la corresponent exigència dels interessos de demora des del moment del pagament de la subvenció en els supòsits de l'article 47.9 del Decret Legislatiu, de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana.
2. La resolució de desistiment sense efecte, a través de la qual es declare la pèrdua del dret a la subvenció concedida, es dictarà previ requeriment d'esmena a la persona o entitat adjudicatària pel termini improrrogable de 15 dies hàbils.
3. El procediment s'iniciarà d'ofici, com a conseqüència de la iniciativa pròpia de l'òrgan competent o en virtut d'una orde superior; de la petició raonada d'altres òrgans que tinguen atribuïdes o no facultats d'inspecció en la matèria o de la formulació d'una denúncia.
4. En la tramitació del procediment es garantirà, en tot cas, el dret de les persones i entitats interessades a l'audiència.
5. El termini màxim per a resoldre serà de tres mesos, comptadors des del moment que siga incoat l'expedient de desistiment sense efectes o de minoració.
6. Les quantitats que es reintegren tindran la consideració d'ingrés de dret públic, als efectes del procediment aplicable per a la cobrança.
Article 22. Reintegrament de quantitats percebudes
1. Procedirà el reintegrament de les quantitats percebudes i l'exigència del corresponent interés de demora, des del moment del pagament de l'ajuda -d'acord amb el que estableix l'article 37 de la Llei 38/2003, de 17 de novembre, General de Subvencions-, en els següents supòsits d'incompliment de les condicions imposades amb motiu de la concessió de la subvenció:
a) Obtenció de la subvenció falsejant les condicions requerides per a això o ocultant aquelles que ho hagueren impedit.
b) Incompliment total o parcial de l'objectiu, de l'activitat, del projecte o la no adopció del comportament que fonamenten la concessió de la subvenció.
c) Incompliment de l'obligació de justificació o justificació insuficient.
d) Incompliment de l'obligació d'adoptar les mesures de difusió contingudes en l'article 18.3.g de la present orde.
e) Resistència, excusa, obstrucció o negativa a les actuacions de comprovació i control financer; així com l'incompliment de les obligacions comptables, registrals o de conservació de documents, quan d'això es derive la impossibilitat de verificar l'ocupació donada als fons percebuts, el compliment de l'objectiu, la realitat i regularitat de les activitats subvencionades o la concurrència de subvencions, ajudes, ingressos o recursos per a la mateixa finalitat, procedent de qualssevol de les administracions o ens públics o privats, de la Unió Europea o d'organismes internacionals.
f) Incompliment de les obligacions imposades per l'administració a les persones i entitats beneficiàries, com també dels compromisos per aquestes adquirits, amb motiu de la concessió de la subvenció, sempre que afecten o es referisquen al mode en què s'han d'aconseguir els objectius, realitzar l'activitat, executar el projecte o adoptar el comportament que fonamenta la concessió de la subvenció.
g) Incompliment de les obligacions imposades per l'administració a les persones i entitats beneficiàries, així com dels compromisos per elles adquirits, amb motiu de la concessió de la subvenció, diferents dels anteriors, quan d'això es derive la impossibilitat de verificar l'ocupació donada als fons percebuts, el compliment de l'objectiu, la realitat i regularitat de les activitats subvencionades o la concurrència de subvencions, ajudes, ingressos o recursos per a la mateixa finalitat, procedent de qualssevol administracions o ens públics o privats, nacionals de la Unió Europea o d'organismes internacionals.
h) L'adopció, en virtut del que estableixen els articles 87 a 89 del Tractat de la Unió Europea, d'una decisió de la qual es derive una necessitat de reintegrament.
2. En el cas que el compliment de la persona o entitat beneficiària s'aproxime de manera significativa al compliment total i s'acredite per aquesta una actuació inequívocament tendent a la satisfacció dels seus compromisos, la quantitat a reintegrar vindrà determinada segons el principi de proporcionalitat, d'acord amb l'exigència continguda en el paràgraf n) de l'apartat 3 de l'article 17 de Llei 38/2003, de 17 de novembre, General de Subvencions.
3. Igualment, en el supòsit de concurrència de subvencions o un altre tipus d'ingrés, quan l'ajuda principal siga de la Generalitat procedirà el reintegrament de l'excés obtingut sobre el cost de l'activitat exercida.
DISPOSICIONS ADDICIONALS
Primera. Aplicació de l'orde
Els aspectes previstos en la present orde s'aplicaran sense perjudici del conjunt de normes que regulen l'administració de la Generalitat, especialment en matèria pressupostària.
Segona. Protecció de dades
De conformitat amb el que estableix la Llei Orgànica 15/1999, de 13 de desembre, de Protecció de Dades de Caràcter Personal, les dades personals de les persones sol·licitants, arreplegades en el transcurs del present procediment de concurrència competitiva, seran inclosos en un fitxer automatitzat, la titularitat del qual és la Direcció General de Modernització i del Consell de Cambres de Comerç, Indústria i Navegació de la Comunitat Valenciana, amb la finalitat de servir a l'administració en les tasques de control sobre les ajudes concedides amb el caràcter de minimis, en compliment del que disposa el Reglament (CE) núm. 1998/2006, de la Comissió, de 15 de desembre de 2006, relatiu a l'aplicació dels articles 87 i 88 del Tractat a les Ajudes de Minimis (DOUE núm. L 379, de 28 de desembre de 2006).
DISPOSICIONS FINALS
Primera. Desenrotllament de l'orde
S'autoritza al director general de Modernització a dictar quantes instruccions siguen necessàries per al desenrotllament de la present Orde.
Segona. Publicitat
Quan, per part de les persones i entitats sol·licitants, es faça publicitat a través de qualsevol mitjà de comunicació dels serveis subvencionats, totalment o parcialment, mitjançant les ajudes a què es refereix aquesta orde, serà obligatori fer constar explícitament que es tracta d'una ajuda de la Generalitat.
Tercera. Entrada en vigor
La present orde entrarà en vigor l'endemà de la seua publicació en el Diari Oficial de la Comunitat Valenciana.
Quarta. Expressió de recursos
Contra les bases de la present convocatòria es podrà interposar, potestativament, recurs de reposició davant del mateix òrgan que les ha dictades en el termini d'un mes, comptador des de l'endemà de la seua publicació; o bé, directament, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de la seua publicació, de conformitat amb el que disposa l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjudici de la possibilitat d'interposar qualsevol altre que s'estime adient.
València, 17 d'agost de 2009
La consellera de Justícia i Administracions Públiques,
Paula Sánchez de León Guardiola